cyanic-selkie/wikianc huggingface dataset:
தமிழ்நாடு சித்த மருத்துவக் கல்லூரிகள்
தமிழ்நாட்டில் தமிழ்நாடு அரசின் கட்டுப்பாட்டிலான, திருநெல்வேலி, பாளையங்கோட்டையில் ஆண்டுக்கு 100 மாணவர் சேர்க்கைக்கான இடங்களைக் கொண்ட அரசினர் சித்தா மருத்துவக் கல்லூரியும், சென்னை அரும்பாக்கத்தில் ஆண்டுக்கு 50  மாணவர் சேர்க்கைக்கான இடங்களைக் கொண்ட அரசினர் சித்தா மருத்துவக் கல்லூரியும் உள்ளன. இவை தவிர கன்னியாகுமரி மாவட்டத்திலுள்ள முன்சிறை, காஞ்சிபுரம் மாவட்டத்திலுள்ள பூந்தண்டலம் மற்றும் திருப்பெரும்புதூர் ஆகிய மூன்று இடங்களில் தலா 30 மாணவர் சேர்க்கைக்கான இடங்களைக் கொண்ட 3 சுயநிதி சித்தா மருத்துவக் கல்லூரிகள் உள்ளன. இக்கல்லூரிகளில் அரசுக் கல்லூரிகளில் ஆண்டுக்கு 150 மாணவர் சேர்க்கைக்கான இடங்களும், சுயநிதி மருத்துவக் கல்லூரிகளில் 90 மாணவர் சேர்க்கைக்கான இடங்களும் என மொத்தம் 240 மாணவர் சேர்க்கைக்கான இடங்கள் உள்ளன.
பகுப்பு:தமிழ்நாட்டு மருத்துவக் கல்லூரிகள் பகுப்பு:சித்த மருத்துவம்
சிவப்புப் பாசி
சிவப்புப் பாசி (red algae) என்பது அல்கா வகைகளில் ஒன்றாகும். இது ரோடோபைட்டா பிரிவுக்குரிய (Division rhodophyta) அல்கா அங்கத்தவர்களை உள்ளடக்கியது. சிவப்பு அல்காக்கள் ஏனைய அல்காக்கள் போலவே ஒளித்தற்போசணிகளாகும். இவை மெய்க்கருவுயிரி கல ஒழுங்கமைப்பைக் காட்டுகின்றன. சிவப்பு அல்காக்களின் 5000-6000 வரையான இனங்கள் அறியப்பட்டுள்ளன. இயல்புகள்:
மேற்கோள்கள்
பகுப்பு:பாசிகள்
நசீம் அஸ்ரப்
நசீம் அஸ்ரப் (Naeem Ashraf, பிறப்பு: நவம்பர் 15 1972), ஒரு பாக்கித்தானியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் இரண்டில் கலந்து கொண்டுள்ளார். 1995 இல் பாக்கித்தான் அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1972 பிறப்புகள் பகுப்பு:வாழும் நபர்கள்
களத்தூர் கிராமம்
களத்தூர் கிராமம் (Kalathur Gramam) என்பது என்பது 2017 ஆம் ஆண்டு வெளியான இந்திய தமிழ் அதிரடி நாடகத் திரைப்படமாகும். சரண் கே அத்வைதன் இயக்கிய இப்படத்தில் கிஷோர், யக்னா செட்டி ஆகியோர் முக்கிய வேடங்களில் நடிக்க, தருண் சத்ரியா ஒரு முக்கிய வேத்தில் நடித்துள்ளார்.
சுருக்கம்
70 -80 கள் -90 களின் 3 தசாப்தங்களை உள்ளடக்கிய 'அதிரடி-நாடகத் திரைப்படம்' என்ற வகையில் குறிப்பிட்டக் காலத்தில் கதை நிகழ்வதாக உள்ள திரைப்படம் களத்தூர் கிராமம் ஆகும். இந்த படம் ஒரு தந்தைக்கும் மகனுக்கும் இடையிலான தகராறின் சகாப்தத்தை விவரிக்கிறது, மேலும் ஆந்திராவின் எல்லையில் தமிழகத்தின் வடக்கு எல்லையில் அமைந்துள்ள ' களத்தூர் கிராமம்' என்ற கிராமத்தில் நடந்த நிகழ்வுகளையும் சித்தரிக்கிறது.
தயாரிப்பு
தயாரிப்பாளர் ஆவுடைத்தாய் ராமமூர்த்தி தனது பதாகையான ஏ. ஆர். மூவி பாரடைஸ் என்பதன் கீழ் இந்த திரைப்படத்தை உருவாக்கினார். கன்னட நடிகை யக்னா ஷெட்டி முன்னணி நடிகையாக நடிக்க ஒப்பந்தம் செய்யப்பட்டார். நடிகர் கிஷோர், தருண் சத்ரியா, அஜய் ரத்னம் ஆகியோரும் நடிக்க இணைந்தனர். படதின் இசையமைப்பாளராக இளையராஜாவை ஒப்பந்தம் செய்யப்பட்டபோது. திரைப்பட இயக்குனர் சரண், "வறண்ட, தரிசு நிலத்தின் பின்னணியில் அமைக்கப்பட்டிருக்கும் திரைக்கதையை நான் எழுதும் போது, இளையராஜா மட்டுமே படத்திற்கு பொருத்தமானவராக இருப்பார் என்று நினைத்தேன், எனது திரைக்கதையை இளையராஜாவிடம் விவரித்தபோது  அவர் அதை விரும்பி ஏற்றுக்கொண்டார். நடிகர் கிஷோர் 80கள் முதல் 2000 வரையிலான கால கட்டத்தைக் கொண்டிருக்கும் படத்தில் முற்றிலும் மாறுபட்ட இரண்டு தோற்றங்களில் நடித்துள்ளார். படத்தின் முதல் கட்டப் படப்பிடிப்பு தூத்துக்குடியில் நிறைவடைந்தது, மீதமுள்ள பகுதிகள் சென்னையில் நிறைவடைந்தன.
இசை
படத்திற்கு இளையராஜா இசையமைத்துள்ளார்.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2017 தமிழ்த் திரைப்படங்கள்
ஓமான்
ஓமான் அல்லது ஒமான் சுல்தானகம் தென்மேற்கு ஆசியாவில் உள்ள ஒரு நாடாகும். இது அரேபியத் தீபகற்பத்தின் தென்கிழக்குக் கரையில் அமைந்து உள்ளது. வடமேற்கில் ஐக்கிய அரபு அமீரகமும் மேற்கில் சவூதி அரேபியாவும் தென்மேற்கில் யெமனும் எல்லைகளாக அமைந்துள்ளன. தெற்கேயும் கிழகேயும் அரபிக் கடல் அமைந்துள்ளது வடகிழக்கில் ஓமான் குடா அமைந்துள்ளது. ஓமான் தனது பெருநிலப்பரப்புக்கு மேலதிகமாக, ஐக்கிய அரபு அமீரகத்தில் பெருநிலப்பரப்புடன் தொடர்ச்சியற்ற ஒரு சிறிய பிரதேசத்தையும் கொண்டுள்ளது. இதன் தலைநகரம் மஸ்கட் ஆகும்.
வெளி இணைப்புகள்
பகுப்பு:மத்திய கிழக்கு நாடுகள் பகுப்பு:ஐக்கிய நாடுகள் சபையின் உறுப்பு நாடுகள் பகுப்பு:ஓமான்
நாடு அதை நாடு
நாடு அதை நாடு (Naadu Adhai Naadu) என்பது 1991 ஆவது ஆண்டில் இராமதிலக இராசன் இயக்கத்தில் வெளியான ஒரு இந்தியத் தமிழ்த் திரைப்படமாகும். எம். விசாலாட்சி, எசு. விசாலாட்சி இணைந்து தயாரித்த இத்திரைப்படத்தில் ராமராஜன், ஐசுவர்யா, சந்திரசேகர், சுலோச்சனா, கவுண்டமணி, செந்தில் ஆகியோர் முக்கிய வேடங்களில் நடித்திருந்தனர். தேவா இத்திரைப்படத்திற்கு இசையமைத்திருந்தார்.
வெளி இணைப்புகள்
பகுப்பு:1991 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:ராமராஜன் நடித்த திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:செந்தில் நடித்த திரைப்படங்கள்
தமிழ் கணிமை கலைச்சொற்கள் (மின்னகராதி)
தமிழ் கணிமை கலைச்சொற்கள் என்பது கணினியியல் கலைச்சொற்களுக்கு ஈடான தமிழ் கலைச்சொற்களை பட்டியலிடும் ஒரு மின்னகராதி ஆகும். பல நூற்றுக்கணக்கான நல்ல கணினியியல் துறைசார் தமிழ் கலைச்சொற்கள் இதில் உள்ளன. TAMLKamban.ttf தமிழ் எழுத்துருவை தரவிறக்கி இதைப் பயன்படுத்தலாம்.
ஆர்தூர் விலாதினோவிசுகி
ஆர்தூர் விலாதினோவிசுகி (ஆங்கிலம்: Artur Vladinovskij) என்பவர் ஒரு கிதார் கலைஞர் ஆவார். இவர் சிம்போனிக்கு மெட்டல் இசையில் வாசிப்பதில் வல்லவர். இவர் அதரகதீசு என்னும் இசைக்குழுவைச் சேர்ந்தவர்.
பகுப்பு:சிம்போனிக்கு மெட்டல் கிதார் கலைஞர்கள்
சேய்வழிப் பெயரீடு
சேய்வழிப் பெயரீடு (teknonymy) என்பது பிள்ளை பிறந்தபின், அப்பிள்ளையின் பெயர்க அடிப்படையில் பெற்றோர் தங்கள் பெயரை மாற்றிக்கொள்ளும் ஒரு நடைமுறையாகும். இது உலகின் பல பகுதிகளிலும் வாழும் பல்வேறு சமுதாயத்தினரின் மத்தியில் காணப்படுகின்றது. சில சமுதாயங்களில் இது முறைசார்ந்த, சமுதாய நிறுவனத்தின் பல்வேறு அம்சங்களிலும் தாக்கத்தைக் கொண்டுள்ள ஒரு நடைமுறையாக இருக்கின்ற அதேவேளை வேறு சிலவற்றில் அந்தளவுக்கு முக்கியத்துவம் அற்ற ஒரு வழக்காக இருந்ந்து வருகின்றது.
சேய்வழிப் பெயரீட்டின் அடிப்படைகள்
எனினும், இத்தகைய ஒரு கருத்துருவுக்கும் அப்பால் சமுதாக நடைமுறைகளிலும், அதன் நிறுவனங்களிலும் தாக்கங்களைக் கொண்ட அம்சமாகப் பல சமுதாயங்களிலே இம்முறை இருந்து வருவதைக் காணலாம்.
இந்தியாவில் சேய்வழிப் பெயரீடு
சமுதாயத்தில் மிக ஆழமான தாக்கங்களைக் கொண்டிராவிட்டாலும், இந்தியாவில் கிராமப் பகுதிகளிலும், சில பழங்குடியினர் மத்தியிலும் இத்தகைய ஒரு நடைமுறை இருந்து வருகிறது. சிறப்பாக இந்துப் பெண்கள் தங்கள் கணவன்மாரின் பெயர்களைக் கூறுவதில்லை. இதனால் கணவனைப் பற்றிப் பிறர் மத்தியில் குறிப்பிட வேண்டி ஏற்படுகின்ற போது தங்கள் பிள்ளையின் (ஆண் அல்லது பெண்) தந்தை என்று குறிப்பிடும் வழக்கம் உண்டு. எடுத்துக்காட்டாக, பிள்ளையின் பெயர் சிவா எனின், தந்தையை சிவாவின் அப்பா' என்பார்கள்.
பலவகையான சேய்வழிப் பெயரீட்டு நடைமுறைகள்
முறைசாராத இவ்வாறான வழக்குகள் பலநிலைகளிலும் நவீன சமுதாயங்களில்கூடக் காணப்படுகின்றது. எடுத்துக்காட்டாகப் பாடசாலைகள் தொடர்பில் பெற்றோர்களின் உறவு நிலைகள் பிள்ளைகளை முதன்மைப்படுத்தியே இருப்பதன் காரணமாகப் பெற்றோர்கள் ஒருவரையொருவர் அவர்கள் பிள்ளைகளின் அம்மா என்றோ அப்பா என்றோ குறிப்பிட்டுக்கொள்ளும் வழக்கம் உண்டு.
பாலித்தீவிலுள்ள ஒரு சமூகத்தவரிடையே இவ்வழக்கமானது மிக விரிவான முறையிலே கைக்கொள்ளப்படுகின்றது. இங்கே முதற் குழந்தை பிறந்தவுடன் தாய் தந்தையரின் பெயர்கள் முறைப்படி மாற்றம் அடைகின்றன. அது மட்டுமன்றி, ஒரு தலைமுறையுடன் மட்டும் நின்றுவிடாது, பேரன், பேத்தி, பாட்டன், பாட்டி எனப்பல தலைமுறையினர் மத்தியிலும் இது தாக்கத்தைக் கொண்டுள்ளது. அதாவது, குழந்தையொன்று பிறக்கும்போது அதன் தாய் தந்தையர்கள் பெயர்கள் மட்டும் மாறுவதில்லை. அக் குழந்தையின் பேரன், பேத்தி பெயர்களும், பாட்டன், பாட்டி பெயர்களும் கூட மாறுகின்றன. இதன்படி ஒருவரின் பெயர் அவர் வாழ்க்கைக் காலத்தில் 4 முறை மாறுவதற்கான சாத்தியக் கூறுகள் உள்ளன. இந்த முறைமையின் கீழ் தலைமுறைகள் ஊடாகப் பெயர்கள் மாறுகின்ற விதத்தைக் கீழுள்ள அட்டவணை காட்டுகின்றது.
பகுப்பு: உறவுமுறை
நிரஞ்சனி
நிரஞ்சனி இராகம் கருநாடக இசையில் பயன்படும் இராகங்களில் ஒன்றாகும். இது 10வது மேளகர்த்தா இராகமாகிய, "நேத்ர" என்றழைக்கப் படும் 2வது சக்கரத்தின் 4வது மேளமாகிய நாடகப்பிரியாவின் ஜன்னிய இராகம் ஆகும்.
இலக்கணம்
thumb|right|300px|நிரஞ்சனி ஆரோகண சுரங்கள் C யிலிருந்து தொடக்கம் thumb|right|300px|நிரஞ்சனி அவரோகண சுரங்கள் C யிலிருந்து தொடக்கம்
இந்த இராகத்தில் ஷட்ஜம், சுத்த ரிஷபம் (ரி1), சாதாரண காந்தாரம் (க2), சுத்த மத்திமம் (ம1), சதுஸ்ருதி தைவதம் (த2), கைசிகி நிஷாதம் (நி2) ஆகிய சுரங்கள் வருகின்றன.
உசாத்துணைகள்
பகுப்பு:நாடகப்பிரியாவின் ஜன்னிய இராகங்கள்
இன்னிசைச் சிந்தியல் வெண்பா
இன்னிசைச் சிந்தியல் வெண்பா என்பது வெண்பாவின் பொது இலக்கணத்தோடு மூன்றடிகளைக் கொண்டதாய்த் தனிச்சொல்லின்றி, ஒரு விகற்பத்தாலோ பல விகற்பத்தாலோ அமைந்திருக்கும் வெண்பா வகை ஆகும்.
மேற்கோள்
பகுப்பு:வெண்பா
எச். வி. சேசாத்திரி
'''எச். வி. சேசாத்திரி''' (H. V. Sheshadri) (கன்னடம்: ಹೊ ವೆ ಶೇಷಾದ್ರಿ, இந்தி: हो वे शेषाद्री, (1926 - 2005), இந்திய எழுத்தாளரும் சமூக ஆர்வலரும் ஆவார். தன் வாழ்க்கையை இந்து சமூக முன்னேற்த்திற்காக அர்ப்பணம் செய்த ராஷ்டிரிய சுயம்சேவாக் சங்கத்தின் முக்கியத் தலைவர்களில் ஒருவர்.
வரலாறு
1926இல் பெங்களூரில் பிறந்த சேசாத்திரி, பெங்களூரு பல்கலைக்கழகத்தில் வேதியியல் துறையில் முதுநிலைப் பட்டம் பெற்றவர்.
ராஷ்டிரிய சுயம்சேவாக் சங்கத்தின் பால் ஈர்க்கப்பட்ட, சேசாத்திரி 1946இல் முழு நேர ஆர் எஸ் எஸ் பிரச்சாரகரானார். கர்நாடகா மாநிலத்தில் ஆர் எஸ் எஸ் அமைப்பை வளுப்படுத்துவதில் திறம்பட பணியாற்றியவர். பின்னர் 2000ஆம் ஆண்டில் அகில இந்திய முக்கிய பிரச்சாரகர்களில் ஒருவராக இறக்கும் வரை பணியாற்றியவர்.
படைப்புகள்
இந்துக்களின் விழிப்புணர்வு தொடர்பான எட்டு நூல்கள் எழுதியுள்ளார்.
வெளி இணைப்புகள்
பகுப்பு:1926 பிறப்புகள் பகுப்பு:2005 இறப்புகள் பகுப்பு:இந்திய எழுத்தாளர்கள் பகுப்பு:இந்துத்துவம் பகுப்பு:ராஷ்டிரிய சுயம்சேவாக் சங்கம் பகுப்பு:ராஷ்டிரிய சுயம்சேவாக் சங்கத்தினர்
சபீனா ரபி
சபீனா ரபி (Sabeena Rafi)(6 அக்டோபர் 1918 - 22 சூன் 1990) என்பவர் இந்தியக் கட்டுரையாளரும் மலையாள இலக்கிய வரலாற்றாசிரியரும் ஆவார். இவரது படைப்புகள் தத்துவப் படைப்புகள், சுயசரிதை மற்றும் நாடகங்களாகும். இவரது சவிட்டு நாடகம் - ஒரு சரித்திர பாடனம், சவிட்டு நாடகத்தின் முதல் வரலாற்றுத் தொகுப்பு ஆகும். இந்த நாடகம் நடன வடிவத்திலானது. இவரது கணவர் பொஞ்சிக்கார ரபியுடன் இணைந்து எழுதிய கலியுகம் இவரது எழுதிய புத்தகம் ஆகும். இந்த புத்தகம் மூலம் 1972-ல் இதர படைப்புகளுக்கான கேரள சாகித்திய அகாதமி விருது இவருக்குக் கிடைத்தது.
வெளியீடுகளும் விருதுகளும்
சபீனா ரபியின் படைப்புகளில் ஐந்து புனைகதை அல்லாத படைப்புகள் மற்றும் இவரது சுயசரிதையான கிருதுமாஸ் சம்மனம் ஆகியவை அடங்கும். சவிட்டு நாடகம் - ஒரு சரித்திர பாடனம், 1964ஆம் ஆண்டு எர்ணாகுளத்தில் தோன்றிய சவிட்டு நாடகத்தின் வரலாறு குறித்த இவரது வெளியீடு. இது நாடகம் குறித்த முதல் விரிவான புத்தகமாகக் கருதப்படுகிறது. மார்க்சியம், ஒரு திரிஞ்சுனோட்டம், இவரது கணவருடன் இணைந்து எழுதப்பட்ட புத்தகம் ஆகும். இது மார்க்சியக் கோட்பாடு மற்றும் பண்புகளைப் பற்றிய விரிவான ஆய்வு நூல். இந்தப் புத்தகத்தில் மாக்சிம் கார்க்கியின் தாய் பற்றிய விமர்சனமும் உள்ளது. கலியுகம், மீண்டும் பொஞ்சிக்கார ரபி இணைந்து எழுதப்பட்ட படைப்பாகும். இது ஆரம்பக் காலத்திலிருந்தே மனித நடத்தைகளைத் தத்துவ கண்ணோட்டத்துடன் ஆய்வு செய்கிறது. இப்புத்தகம் 1972-ல் இதர படைப்புகளுக்கான கேரள சாகித்திய அகாதமி விருதைப் பெற்றது.
வெளி இணைப்புகள்
பகுப்பு:மலையாள எழுத்தாளர்கள் பகுப்பு:எர்ணாகுளம் மாவட்ட நபர்கள் பகுப்பு:கேரள எழுத்தாளர்கள் பகுப்பு:1990 இறப்புகள் பகுப்பு:1924 பிறப்புகள்
புதன் (கிழமை)
புதன்கிழமை (Wednesday) என்பது ஏழு நாட்கள் கொண்ட ஒரு கிழமையில் (வாரத்தில்) ஒரு நாள். செவ்வாய்க்கிழமைக்கும் வியாழக்கிழமைக்கும் இடையில் இந்நாள் வரும். இந்துக் காலக்கணிப்பின்படி புதன் என்னும் கோளுக்கு உரிய நாளாக இது பெயரிடப்பட்டுள்ளது. கிழமை என்றால் உரிமை என்று பொருள்.
right|thumb|180px|The god Woden, after whom 'Wednesday' was named. "Odin, the Wanderer" 1886 by Georg von Rosen (1843-1923) ஆங்கிலத்தில் இது இங்கிலாந்தில் 17ம் நூற்றாண்டு வரையில் ஆங்கிலோ-சாக்சன்களின் கடவுளாக இருந்த Wodnes dæg என்ற பெயரில் இருந்து மருவி Wednesday ஆகியது. ஜேர்மன் மொழியில் அதாவது நடு-வாரம் என்ற பொருளில் Mittwoch எனப்படுகிறது.
"பொன் கிடைத்தாலும் புதன் கிடைக்காது" என்பது தமிழ் பொன்மொழியாகும். அது நம்பிக்கை, ஐதீகத்திலானதாக இருக்கலாம்.
பகுப்பு:கிழமை நாட்கள்
லத்துவாடி வீரநாராயணபெருமாள் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
திலீபனுடன் 12 நாட்கள் (நூல்)
திலீபனுடன் 12 நாட்கள் என்னும் நூல் மு. வே. யோ. வாஞ்சிநாதன் என்பவரால் எழுதப்பட்ட தமிழ் நூலாகும். இந்நூல் முதல் பதிப்பாக 26. செப்டம்பர். 1988 அன்று வை. கோபால்சாமி தலைமையில் சென்னையில் வெளியிடப்பட்டது. இரண்டாம் பதிப்பாக 1992இல் வெளிவந்தது. அண்மையில் 2011இல் விழுப்புரம் தமிழிளைஞர் கூட்டமைப்பின் சார்பில் வெளியீடாக வெளியிடப்பட்டது.
நூல் பொருள்
தமிழீழ விடுதலைப் புலிகளின் யாழ் மாவட்ட அரசியற் பிரிவுப் பொறுப்பாளர் திலீபன் 15. செப்டம்பர். 1987 அன்று, நல்லூர்க் கந்தசாமி கோயிலின் முன்பாக இந்திய அரசிடம் ஐந்து கோரிக்கைகளை முன்வைத்துச் சாகும்வரை உண்ணாவிரதப்போராட்டத்தைத் துவக்கினார். அவர் மேற்கொண்ட இந்த உண்ணாவிரத போராட்டத்தில், 12 நாட்கள் சொட்டு நீர் கூட அருந்தாமல் மனக்கட்டுப்பாட்டுடன் இருந்து, 26. செப்டம்பர். 1987 அன்று ஈகச்சாவு அடைந்தார். அந்த உண்ணாவிரதப் போராட்டத்தின்போது அவரின் அருகில் இருந்து, நேரில் கண்ட உண்மை அனுபவங்களை கட்டுரைகளாக ஆசிரியர் எழுதியுள்ளார் நூலாசிரியர். .
நூல் அமைப்பு
இந்நூல் நாள் குறிப்பை ஒத்ததாக உள்ளது. உண்ணாவிரத்தின் முதல் நாள், இரண்டாம் நாள், என்று 12 நாட்களில் அவர் கண்டதையும் கேட்டதையும் நாள்வாரியாக எழுதியுள்ளார்.
வெளி இணைப்புகள்
பகுப்பு:1988 தமிழ் நூல்கள் பகுப்பு:தமிழீழம் தொடர்பான தமிழ் நூல்கள்
ஈஸ்வரி ராவ்
தனிப்பட்ட வாழ்க்கை
இவர் 2005 இல் இயக்குனர் எல். இராஜாவை மணந்தார் இந்த இணையருக்கு ஒரு மகன் மற்றும் ஒரு மகள் என இரு பிள்ளைகள் உள்ளனர். தற்போது, இவர் தனது குடும்பத்தினருடன் சென்னையில் வசித்து வருகிறார்.
குறிப்புகள்
பகுப்பு:தமிழ்த் தொலைக்காட்சி நடிகைகள் பகுப்பு:இந்திய தொலைக்காட்சி நடிகைகள் பகுப்பு:கன்னடத் தொலைக்காட்சி நடிகைகள் பகுப்பு:தெலுங்கு தொலைக்காட்சி நடிகைகள் பகுப்பு:தமிழக அரசு திரைப்பட விருது வெற்றியாளர்கள் பகுப்பு:20 ஆம் நூற்றாண்டின் இந்திய நடிகைகள் பகுப்பு:மலையாளத் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:வாழும் நபர்கள்
மேலச்சேரிக் குடைவரை
மேலச்சேரிக் குடைவரை, தமிழ்நாட்டின் விழுப்புரம் மாவட்டத்தில், மேல்மலையனூர் வட்டத்தில் அமைந்துள்ள மேலச்சேரி என்னும் ஊரில் காணப்படும் ஒரு குடைவரைக் கோயில். இது சிவனுக்காக அமைக்கப்பட்ட கோயில் ஆகும். இது "மட்டிலேசுவரர் கோயில்" என அழைக்கப்பட்டதாகத் தெரிகிறது. இது பல்லவர் காலத்தைச் சேர்ந்தது.
அமைப்பு
இக்குடைவரையில் உள்ள மண்டபத்தில் ஒரு வரிசைத் தூண்களே உள்ளள. இவ்வரிசையில் இரண்டு முழுத் தூண்களும், பக்கச் சுவர்களோடு ஒட்டி இரண்டு அரைத் தூண்களும் உள்ளன. இது சதுரம்-எண்பட்டை-சதுரம் என்னும் வடிவில் அமையாமல் தூண்களின் முழு உயரத்துக்கும் சதுரமான வெட்டுமுகம் கொண்டதாகவே அமைக்கப்பட்டுள்ளன. மண்டபத்தின் பின்புறச் சுவரில் குடையப்பட்டு உள்ள கருவறையில் தாய்ப் பாறையிலேயே செதுக்கப்பட்ட ஆவுடையாருடன் கூடிய இலிங்கம் காணப்படுகிறது. பல்லவ மன்னர்கள் தொண்டை மண்டலத்தில் அமைத்த குடைவரைக் கோயில்களில் இவ்வாறு தாய்ப் பாறையில் செதுக்கிய இலிங்கம் காணப்படுவதில்லை ஆதலால், இது இக்கோயிலுக்கு உரிய சிறப்புக்களில் ஒன்று ஆகும். இங்கு மண்டபத்தினுள் காணப்படும் பார்வதி சிற்பமும், குடைவரை முகப்பில் உள்ள பிள்ளையார் சிற்பமும் பிற்காலத்துக்கு உரியவை.
காலம்
இக்குடைவரையின் தூணொன்றில் காணப்படும் பல்லவ கிரந்தக் கல்வெட்டொன்று "சிறீ சிக்காரி பல்வவேசுவரம் எனப்படும் இந்தச் சிவன் கோயில் பேரரசன் சந்திராதித்த மன்னனால் கட்டப்பட்டது." எனக் குறிப்பிடுகிறது. ஆனால், இங்கே "சிக்காரி" என்பதும், சந்திராதித்தன் என்னும் மன்னன் பெயரும் அடையாளம் காணப்படவில்லை என்பதுடன் இது பல்லவர்களுடன் தொடர்புள்ளதாகவும் காணப்படவில்லை. எனினும் கோயிற் பெயரில் "பல்லவேசுவரம்" என்று இருப்பதாலும், மண்டகப்பட்டு, தளவானூர், சிங்கவரம் போன்ற பல்லவரின் குடைவரைக் கோயில்களுக்கு அண்மையில் அமைந்திருப்பதனாலும் இது பல்லவர் காலத்துக் குடைவரை என்று எடுத்துக்கொள்ளலாம் என்பது சில ஆய்வாளர்கள் கருத்தாக உள்ளது. அத்துடன், பிற அம்சங்களையும் கருத்தில் எடுத்து இது மாமல்லன் எனப்படும் முதலாம் நரசிம்மவர்மன் காலத்தது எனப் பல ஆய்வாளர்கள் நம்புகின்றனர். இங்குள்ள கல்வெட்டின் எழுத்தமைதி மாமல்லபுரத்தில் உள்ள முதலாம் நரசிம்மவர்மனின் கல்வெட்டுக்களோடு ஒத்திருப்பதால், இக்கோயில் ஏழாம் நூற்றாண்டின் நடுப்பகுதியில் குடையப்பட்டிருக்கலாம் என்றும், சந்திராதித்தன் என்பது முதலாம் நரசிம்மவர்மன் அல்லது முதலாம் பரமேசுவரவர்மனுடைய பெயர்களில் ஒன்றாக இருக்கக்கூடும் எனவும் துப்ராயில் கருத்து வெளியிட்டுள்ளார்.
மேற்கோள்கள்
பகுப்பு:தமிழகத்துக் குடைவரைகள்
டுவெயின் ஜான்சன்
டுவெயின் டக்ளஸ் ஜான்சன் (மே 2, 1972 -இல் பிறந்தவர்), என்னும் இவர் அவருடைய முன்னாள் ரிங் பெயரான தி ராக் என்பதால் பிரபலமாக அறியப்படுகிறார். இவர் தற்போது அமெரிக்காவில் நடிகராக உள்ளார். ஓய்வுப் பெற்ற தொழில்முறை மல்யுத்த வீரரும் ஆவார். ஜான்சன் கல்லூரி நிலை கால்பந்து வீரராக இருந்தார். 1991 -ஆம் ஆண்டில், அவர் மியாமி பல்கலைக்கழக தேசிய சாம்பியன்ஷிப் அணியில் பங்கேற்று இருந்தார். பின்னாளில் அவர் கனடிய கால்பந்து லீகில் கேல்கரி ஸ்டாம்ப்டர்ஸ் என்ற அணிக்காக விளையாடினார், ஆனால் அந்த சீசனில் இரண்டு மாதம் விளையாட்டில் சேர்க்கப்படாமல் இருந்தார். இந்த காரணத்தால், தன்னுடைய தாத்தா பீட்டர் மைவியா மற்றும் தனது தந்தை ராக்கி ஜான்சன் ஆகியோரைப் போல தானும் ஒரு தொழில்முறை மல்யுத்த வீரராக மாறுவது என்ற முடிவுக்கு வந்தார்.
ஒரு மல்யுத்த வீரராக வொர்ல்ட் ரெஸ்லிங் என்டர்டெயின்மன்ட் (World Wrestling Entertainment - WWE) -இல் மிகவும் பிரபலமானார், இந்த அமைப்பு 1996 முதல் 2004 -ஆம் ஆண்டு வரை வொர்ல்ட் ரெஸ்லிங் ஃபெடரேஷன் (World Wrestling Federation - WWF) என்றழைக்கப்பட்டது. ரெஸ்லிங் வரலாற்றிலேயே முதல் முறையாக மூன்றாம் தலைமுறை மல்யுத்த சூப்பர்ஸ்டார் என்ற பெருமையையும் பெற்றார். WWE -இல் ராக்கி மிக வேகமாக வளர்ச்சியடைந்தார், முதலில் "ராக்கி மைவியா" என்றும், அதன் பின்னர் "தி ராக்" என்றும் அறியப்பட்டார், இவர் நேஷன் ஆஃப் டாமினேஷன் என்ற குழுவின் உறுப்பினராக இருந்தார். WWF -இல் இவர் சேர்ந்த இரண்டு ஆண்டுகளுக்கு பின்னர், ஜான்சன் WWF சாம்பியன்ஷிப்பை வென்று, அந்த நிறுவனத்தின் மிகப் பிரபலமான வீரர்களில் ஒருவராக மாறினார். மேலும் இவர் பேட்டிகள் மற்றும் முன்னோட்டங்கள் தருவதில் பிரபலமானவர் ஆனார். 2001 -ஆம் ஆண்டில், அவர் நடிப்பில் கவனம் செலுத்தத் தொடங்கினார், சில நேரங்களில் ரிங்கிலும் பங்கேற்றார். டுவெயின் தற்போது நடிப்பிலேயே அதிக கவனம் செலுத்துகிறார்.
தொழில்முறை மல்யுத்தத்தில், ஜான்சன் மொத்தம் ஒன்பது முறை உலக சாம்பியன் பட்டத்தை வென்றுள்ளார், அதில் ஏழு முறைகள் WWF/E சாம்பியன்ஷிப்பையும் (அவருடைய கடைசி வெற்றி WWE அங்கீகரிக்கப்படாத சாம்பியன் என்ற நிலையில் உள்ளது), இரண்டு முறை WCW/உலக சாம்பியன்ஷிப்பை வென்றுள்ளார். இந்த சாம்பியன்ஷிப்களுடன், WWF இன்டர்கான்டினன்டல் சாம்பியன்ஷிப்பை இரண்டு முறையும் WWF டேக் டீம் சாம்பியன்ஷிப்பை ஐந்து முறைகளும் வென்றுள்ளார். WWF/E ட்ரிபிள் கிரவுன் என்பதன் ஆறாவது சாம்பியனாகவும், 2000 ராயல் ரம்பிளின் வெற்றியாளராகவும் ஜான்சன் திகழ்கிறார்.
ஜான்சன் ஒரு நடிகரும் ஆவார். அவர் 2001 ஆம் ஆண்டில், தி ஸ்கார்ப்பியன் கிங் என்ற திரைப்படத்தில் முதன்முதலாக கதாநாயகனாக நடித்தார். அதற்கு, முதல்முறையாக முதல் பட நடிகர்களின் சம்பளத்தில் அதிகபட்ச தொகையாக, $5.5 மில்லியன் சம்பளமாக பெற்றார். இதன் பின்னர், இவர் தொடர்ந்து திரைப்படங்களில் நடித்து வருகிறார், அவை தி ரன்டவுன், பி கூல் , வாக்கிங் டால் , கிரிடிரன் கேங் , தி கேம் பிளான் , கெட் ஸ்மார்ட் , ரேஸ் டூ விட்ச் மவுன்டைன் , பிளானட் 51 மற்றும் டூம் ஆகியனவாகும்.
ஆரம்பகால வாழ்க்கை
அடா ஜான்சன் (கன்னிப்பெயர் மைவியா) மற்றும் தொழில்முறை மல்யுத்த வீரர் "சோல்மேன்" ராக்கி ஜான்சன் ஆகியோருக்கு கலிஃபோர்னியாவின், ஹேவர்ட் நகரில் இவர் பிறந்தார். இவருடைய தாய் பாட்டனாரான, "ஹை சீஃப்" பீட்டர் மைவியா என்பவரும் ஒரு தொழில்முறை மல்யுத்த வீரர் ஆவார். அவருடை தாய்வழி பாட்டியான, லியா மைவியா, பாலினேஷியன் பசிஃபிக் ரெஸ்லிங் என்பதை 1982 முதல் 1988 வரை நடத்தி வந்தார், தன்னுடைய கணவரின் மறைவுக்கு பின்னர், ரெஸ்லிங்கின் ஒரு சில பெண் விளம்பரப்படுத்துபவர்களில் ஒருவரானார். அவருடைய தந்தை, ப்ளாக் நோவா ஸ்காட்டியன் (கனடியன்) ஆவார். அவருடைய தாய் சமோவா பாரம்பரியத்தில் வந்தவர். சில ஆண்டுகாலம், ஜான்சன் அவருடைய தாயின் குடும்பத்தினருடன் நியூசிலாந்தில் உள்ள ஆக்லாந்தில் வசித்தார். இந்த காலத்தின்போது, ஜான்சனுக்கு புறநகர் பாலினேசியன் கலாச்சாரத்தை அறியவைப்பதில் அவரின் தாய் அடா மிகவும் முனைப்புடன் இருந்தார். ஜான்சன் அவருடைய பெற்றோருடன், அமெரிக்காவுக்கு திரும்பும் முன், ரிச்மோண்ட் ரோடு பிரைமரி பள்ளியில் பயின்று வந்தார்.
அவர் பத்தாம் வகுப்பு வரை ஹவாயில் உள்ள பிரசிடெண்ட் வில்லியம் மெக்கின்லி உயர்நிலை பள்ளியில் பயின்றார். அவர் 11 ஆம் வகுப்புக்கு வந்தபோது, ஜான்சனின் தந்தையின் வேலை காரணமாக, அமெரிக்காவின் லீஹை பள்ளதாக்கு பகுதியில் உள்ள பென்சில்வேனியாவில் உள்ள பெத்லஹேம் என்ற இடத்துக்கு இடம்பெயர்ந்தார். பெத்லஹேமில் ஃப்ரீடம் ஹை ஸ்கூலில் அவர் தொடர்ந்து கால்பந்து விளையாடி வந்தார். அங்கு அவர் லீஹை வேலி கான்ஃபரன்ஸ் என்பதில் மிகவும் தீவிரமான போட்டியைச் சந்தித்தார். ஃப்ரீடம் உயர்நிலை பள்ளியில் கால்பந்து விளையாடியதோடு, அந்த பள்ளியின் தடகளம் மற்றும் மல்யுத்த அணிகளிலும் பங்கேற்றார். ttt
கல்வி மற்றும் கால்பந்து
right|thumbnail|2006 -ஆம் ஆண்டில் ஜான்சன் ரசிகர்களுக்கு வாழ்த்து சொல்கிறார்
ஜான்சன் கல்லூரி அளவிலான கால்பந்து ஸ்காலர்ஷிப்களைப் பல பல்கலைக்கழகங்களில் இருந்து பெற்றார், அதில் அவர் மியாமி பல்கலைக்கழகத்தை தேர்ந்தெடுத்தார். ஆனால் மியாமி பல்கலைக்கழக கால்பந்து அணியில் ஜான்சன் சேர்க்கப்படவில்லை, சோதனை முயற்சிகளுக்காகவும், வாக்-ஆன் ஆகவும் சேர்க்கப்பட்டார், அதில் தடுப்பு ஆட்டக்காரராக விளையாடினார். 1991 -ஆம் ஆண்டில், அவர், மியாமி ஹரிகேன்ஸ் என்ற தேசிய சாம்பியன்ஷிப் அணியில் பங்கேற்றார். காயமடைந்த காரணத்தால் ஜான்சன் தொடர்ந்து பங்கேற்க முடியாமல் போனது, அப்போது இவருடைய சக ஹரிக்கேன் வீரராக இருந்த வாரன் சாப் என்பவரால் பதிலீடு செய்யப்பட்டார், அந்த நபர் பின்னாளில் தேசிய கால்பந்து லீகில் (NFL) ஒரு ஸ்டாராக அவதாரம் எடுத்தார்.
அந்த நேரத்தில், மியாமி பல்கலைக்கழகத்தில் கூட படித்த, டேன்ஸி கார்ஷியா என்ற பெண்ணைச் சந்தித்தார், அவரே பிற்காலத்தில் ஜான்சனின் மனைவியானார். கார்ஷியா, 1992 ஆம் ஆண்டில் மியாமி பல்கலைக்கழகத்திலிருந்து பட்டம் பெற்றார், அவர் அதன் அறங்காவலர் குழுவில் உறுப்பினராக இருந்தார், மேலும் மியாமியில் தொடங்கப்பட்ட ஒரு சொத்து நிர்வாக நிறுவனத்தின் நிறுவனராகவும் இருந்தார். கல்லூரி காலத்தில் இருவரும் தொடர்ந்து நெருக்கமாக இருந்து வருகின்றனர். பல்கலைக்கழகத்தின் அலுமினி மையத்தில் ஒரு லிவிங் அறையைக் கட்டுவதற்கு $2-மில்லியன் நன்கொடையாக 2006 -ஆம் ஆண்டில் தந்தனர். 1995 -ஆம் ஆண்டில் மியாமி பல்கலைக்கழகத்திலிருந்து பட்டம் பெற்றார். அங்கு அவர் குற்றவியல் மற்றும் உடற்கூறியல் ஆகிய துறைகளில் பட்டம் பெற்றார். நவம்பர் 10, 2007 -இல், அவர் மியாமியில் உள்ள ஆரஞ்சு பவுள் என்பதற்கு திரும்பி, மியாமி பல்கலைக்கழக விழாக்களில் பங்கேற்றார். அங்கு கடைசியாக உள்ளூர் கால்பந்தாட்டப் போட்டியில் விளையாடினார்.
1995 ஆம் ஆண்டில் அவர் தொடர்ந்து கால்பந்தாட்டம் விளையாடி வந்தார், கனடியன் கால்பந்தாட்ட லீகின் கால்கேரி ஸ்டாம்ப்டெர்ஸ் என்ற அணியில் சேர்ந்தார், இதற்கு முன்பு NFL க்கு தேர்ந்தெடுக்கப்பட்டார், ஆனால் அந்த சீசனில் இரண்டு மாதங்கள் விளையாட முடியாத நிலையிலிருந்தார்.
ஜான்சனின் இரண்டு மைத்துனர்கள் கால்பந்தாட்ட வீரர்கள் ஆவர். கலுக்கா மைவியா என்பவர் USC இல் கால்பந்து விளையாடுகிறார், அவர் 2009 ஆம் ஆண்டில் கிளீவ்லேண்ட் ப்ரவுன்ஸ் அணிக்காக விளையாடினார், கலுக்காவின் சகோதரர் கை மைவியா தற்போது UCLA இல் விளையாடி வருகிறார்.
பயிற்சி மற்றும் ராக்கி மைவியா (1996)
ஜான்சனின் குடும்பத்தில் அவருடைய தந்தையும், தாத்தா ஆகியோருடன் வேறு பல உறவினர்களும் மல்யுத்த வீரர்களாக இருப்பவர்கள்தான், அவருடைய மாமன்களான வைல்ட் சமோவன்ஸ் என்றழைக்கப்படும் (அஃபா மற்றும் சிக்கா அனோய்) மற்றும் ஒன்று விட்ட சகோதரர்களான, மனு, யோகோஜுனா, ரிக்கிஷி, ரோசி, மற்றும் உமாகா ஆகியோர் மல்யுத்த வீரர்களே. குடும்பத் தொழிலில் தானும் இறங்கப்போவதாக ஜான்சன் அறிவித்தபோது, அவரது தந்தை அதை எதிர்த்தார், பின்னர் அவருக்கு பயிற்சியளிக்க ஒப்புக்கொண்டார், ஆனால் தான் தன் மகனை எளிதாக கையாள மாட்டேன் என்று எச்சரித்தார். பேட் பேட்டர்சன் என்ற சாதனையாளரின் உதவியுடன், WWE 1996 ஆம் ஆண்டில் பல சோதனை முயற்சி போட்டிகளில் பங்கேற்றார். அவற்றில் தி ப்ரூக்ளின் ப்ராவ்லர் என்பவரை தன்னுடைய நிஜப்பெயரான டுவெயின் ஜான்சன் என்பதுடன் மோதி வென்றார், கிறிஸ் காண்டிடோ மற்றும் ஓவன் ஹார்ட் ஆகியோரிடம் தோற்றுப்போனார். அவரிடம் இருந்த திறமையையும், ஈர்ப்பையும் பயன்படுத்தி, அவர் ஜெர்ரி லாவ்லர் இன் யுனைடெட் ஸ்டேட்ஸ் ரெஸ்லிங் அசோசியேஷனில் ஒரு ஒப்பந்தத்தில் கையெழுத்திட்டார், அங்கு அவர் "ஃப்ளெக்ஸ் கவானா" என்ற ரிங் பெயருடன் போட்டியிட்டார். அங்கு உள்ளபோது, 1996 ஆம் ஆண்டு கோடையில், பார்ட் சாயர் என்பவருடன் இணைந்து USWA உலக டாக் டீம் சாம்பியன்ஷிப்பை இரண்டு முறை வென்றார்.
ஜான்சன் WWF -இல் முதன்முதலாக களமிறங்கியபோது, ராக்கி மைவியா என்ற பெயருடன் வந்தார். அதில் அவருடைய தந்தையுடைய மற்றும் தாத்தாவினுடைய ரிங் பெயர்கள் இணைந்து இருந்தன; ஜான்சன் ஆரம்பத்தில் இந்த பெயரை விரும்பவில்லை, ஆனால் வின்ஸ் மெக்மோஹன் மற்றும் ஜிம் ரோஸ் ஆகியோரின் வற்புறுத்தலின்பேரில் இந்த பெயரை ஏற்றார். இதனுடன், அவர் "தி ப்ளூ சிப்பர்," என்ற புனைப்பெயரையும் பெற்றார். ஆனால் WWF தொடர்ந்து அவருடைய தந்தை மற்றும் தாத்தாவின் பெயரை இணைத்தே அழைத்து வந்தது, மேலும் நிறுவனத்தின் முதல் மூன்றாம் தலைமுறை மல்யுத்த வீரர் என்றும் கூறியது.
ஜான்சன், ஆரம்பத்திலேயே ரசிகர்களின் விருப்பத்துக்குரியவர் என்று சித்தரிக்கப்பட்டார், அவருக்கு ரிங்கில் போதிய அனுபவம் இல்லாவிட்டாலும் இது அவரை தூக்கி விட்டது. 1996 -ஆம் ஆண்டில் சர்வைவர் சீரீஸ் என்பதில் அவர் முதன்முதலாக களமிறங்கி அந்த போட்டியின் ஒரே சர்வைவராக ஜெயித்தார், மேலும், WWF இன்டர்கான்டிடன்டல் சாம்பியன்ஷிப்பையும் ஹன்டர் ஹியர்ஸ் ஹெல்ம்ஸ்லே என்பவரிடமிருந்து ரா -இல் பிப்ரவரி 13, 1997 -இல் வென்றார், அப்போது அவர் நிறுவனத்தில் சேர்ந்து மூன்று மாதங்களே ஆகியிருந்தன. ஆனாலும், ரசிகர்கள், ஒற்றைத்தன்மையான நல்ல மனிதர் என்ற நடத்தையை வெறுக்க தொடங்கினர், இதற்கு ஸ்டோன் கோல்ட் ஸ்டீவ் ஆஸ்டின் என்பவரின் பிரபலத்தன்மையும் அடங்கும். இதன் விளைவாக, ஜான்சனின் போட்டிகளின் போது ரசிகர்கள் அடிக்கடி, கோபமாக "டை ராக்கி டை!" என்று கத்த ஆரம்பித்தனர். மற்றும் "ராக்கி சக்ஸ்!" என்றும் கத்தினார்கள்
நேஷன் ஆஃப் டாமினேஷன் மற்றும் DX உடனான சண்டை (1997–1998)
ஏப்ரல் 28, 1997 -இல் ரா இஸ் வார் என்ற போட்டியில், இன்டர்கான்டினன்டல் சாம்பியன்ஷிப்பை ஓவன் ஹார்ட்டிடம் தோற்ற பின்னர், காயத்திலிருந்து ஜான்சன் மீண்டு வந்தார், அப்போது அவர் வில்லனாக மாறினார். அதன் பின்னர் அவர் ஃபாரூக், டி'லோ ப்ரவுன் மற்றும் கமா ஆகியோரிடம் இணைந்து நேஷன் ஆஃப் டாமினேஷில் சேர்ந்தார். அப்போது அவர் "தி ராக்" ராக்கி மைவியா என்ற பெயருடன் சேர்ந்தார், அது விரைவிலேயே "தி ராக்" என்று சுருக்கமாக அழைக்கப்படலாயிற்று. இந்தக் காலகட்டத்தில், தி ராக் அவருடைய ப்ரோமோக்களில் வந்திருந்த ரசிகர்களைத் தாக்கினார் மற்றும் அவமானப்படுத்தினார். மிகவும் நேர்த்தியான மனிதரான ராக்கி மைவியாவை ஒப்பிடும்போது, தி ராக் மிகவும் கவர்ச்சியான தொந்தரவான நபராக இருந்தார், இதனால் மெல்ல மெல்ல அந்த குழுவின் தலைவரான ஃபாருக்கும் மார்ச் 1998 -இல் வெளியேறினார். தி ராக் எப்போதும் தன்னையே மூன்றாம் நபராக படர்க்கை யில் அழைக்கத் தொடங்கினார், இதற்கு அவர் "தி ராக் சேஸ் (The Rock says...") என்று ஆரம்பித்து பல சொற்றொடர்களைக் கூறிக் கொண்டார்
வெகுவிரைவிலேயே, இந்த தொழில்துறையில் மிகச்சிறந்த ப்ரோமோக்களை வழங்குபவராக ஜான்சன் அறியப்பட்டார். 2000 -இல் இவர் தன்னுடைய சுயசரிதையில், இந்த திறன் மியாமியில் பேச்சுத் திறன் வகுப்புகளின் காரணமாக வந்தது என்றும், அதில் தான் "A" கிரேடுகளைப் பெற்றதையும் குறிப்பிடுகிறார். இன் யுவர் ஹவுஸ்: டி-ஜெனரேஷன் எக்ஸ் என்ற போட்டியில், ஆஸ்டின் தி ராக்கை ஆறு நிமிடங்களுக்கும் குறைவான கால அளவில் வென்று இன்டர்கான்டினன்டல் சாம்பியன்ஷிப்பைத் தக்க வைத்துக் கொண்டார். அதற்கு அடுத்த இரவில், ரா இஸ் வார் போட்டியில், மிஸ்டர்.மெக்மோஹன் ஆஸ்டினிடம் இன்டர்கான்டினன்டல் சாம்பியன்ஷிப்பை தி ராக்கிடம் ஒப்படைக்குமாறு கூறினார், ஸ்டோன் கோல்ட் ஸ்டன்னரை நடத்தும் முன்பு அவரும் தி ராக்கிடம் அதை ஒப்படைத்தார். 1997ஆம் ஆண்டின் இறுதிப்பகுதி மற்றும் 1998ஆம் ஆண்டின் ஆரம்பப்பகுதி ஆகியவற்றை, ஆஸ்டின் மற்றும் கென் ஷாம்ராக் ஆகியோருடன் சண்டையிட்டப்படியே கழித்தார்.
அதன் பின்னர் தி ராக், ஃபாரூக் உடன் சண்டையிட்டார், ஏனெனில் தி ராக் இவருடைய பதவியைப் பறித்துக் கொண்டார். இந்த இருவருக்கும் இடையே ஓவர் தி எட்ஜ் என்ற போட்டி நடைபெற்றது, இதில் தி ராக் இன்டர்கான்டினன்டல் சாம்பியன்ஷிப்பைத் தக்க வைத்துக் கொண்டார். இதன் பின்னர் தி ராக் ட்ரிபிள் எச் மற்றும் டி-ஜெனரேஷன் எக்ஸ் ஆகியோருடன் சண்டையிட்டார். நேஷனின் உறுப்பினர்கள் DX உடனும் தி ராக் ட்ரிபிள் எச்சுடனும் இன்டர்கான்டினன்டல் சாம்பியன்ஷிப்புக்காக மோதினார்கள். அவர்களுக்கு இடையே முதலில் மூன்றில் இருவர் தோல்வியுறும் போட்டி ஒன்றை ஃபுல்லி லோடட் இல் நடத்தினார்கள், அதில் தி ராக் பட்டத்தை மிகவும் பரப்பரப்பான விதத்தில், தி ராக் தக்க வைத்துக் கொண்டார். இதனால் சம்மர்ஸ்லாம் இல் லேட்டர் மாட்ச் ஒன்று நடந்தது, இதில் ராக் பட்டத்தை இழந்தார். ப்ரேக்டவுன் இல், தி ராக் கென் ஷாம்ராக் மற்றும் மேன்கைண்ட் ஆகியோரை ட்ரிபிள் த்ரெட் ஸ்டீல் கேஜ் போட்டியில் தோற்கடித்து WWF சாம்பியன்ஷிப் போட்டியில் முதல் இடம் பிடித்தார், அதன் பின்னர் நேஷன் அமைப்பின் உறுப்பினர் மார்க் ஹென்றி உடன் சண்டையிட்டு, நேஷனிலிருந்து விலகினார்.
தி கார்ப்போரேஷன் (1998–1999)
ஜான்சனின் பிரபலத்தன்மை அவரை WWF சாம்பியன்ஷிப்புக்கு நகர்த்தியது. தி ராக் பல பொழுதுபோக்கு பேட்டிகளை நடத்தினார், இதனால் ரசிகர்களிடம் எளிதாக சென்று சேர்ந்தார். ரசிகர்களின் எதிர்வினையால், அவர் விரைவாகவே ரசிகர்களின் விருப்பமானவராக மாறினார், மேலும் அவர், இதனால் மிஸ்டர்.மெக்மோஹன் உடன் சண்டையிட்டார், ஏனெனில் அவர் ராக்கை "மக்களிடம் ஒத்துபோக தெரியாதவர்" என்று விமர்சித்து இருந்தார், மேலும் அவர் "மக்களின் சாம்பியன்" ஆக முயற்சிக்க வேண்டும் என்றும் கூறி வந்தார் (இவ்வாறுதான் தி ராக் அவரையே அழைத்துக் கொள்வார்). சர்வைவர் சீரிஸ் என்பதில், தி ராக் அப்போது வில்லனாக இருந்த "டெட்லி கேம்" டோர்னமென்டில் மேன்கைண்டை வென்றார், இதன் மூலம் வெறுமையாய் இருந்த WWF சாம்பியன்ஷிப்பை வென்றார், WWF வரலாற்றிலேயே முதன்முதலாக ஆஃப்ரிக்கன் அமெரிக்கன் வம்சத்தில் முதல் உலக ஹெவிவெயிட் சாம்பியனாக அவர் மாறினார் மற்றும் அப்போதைய மிக இளவயது WWF சாம்பியனாகவும் இருந்தார். போட்டியின் இறுதியில், தி ராக் ஒரு ஷார்ப்ஷூட்டரை மேன்கைண்டின் மேல் செலுத்தினார். அவர் இவ்வாறு செய்த போது, மெக்மோஹன், ஆட்டத்தை முடித்து விட்டு, தி ராக்கை வெற்றியாளராக அறிவித்தார். இது மான்ட்ரியல் ஸ்க்ரூஜாப் இன் பகடி/0}யாகும், இது ஒரு ஆண்டுக்கு முன்பு சர்வைவர் சீரிஸில் நடந்தது.
மேன்கைண்ட் தோற்றுப்போனதும், தி ராக் அவருடைய WWF சாம்பியன்ஷிப்பை ரஸ்ஸில்மேனியா XV இல் பாதுகாக்க வேண்டிய அவசியம் ஏற்பட்டது, ஆனால் அதை அவை ஆஸ்டினிடம் தோற்றுவிட்டார். Backlash: In Your House இல் நடந்த மறுபோட்டியின்போது தி ராக் ஆஸ்டினிடம் தோற்றுப்போனார். தி ராக் ஒரு வில்லனாக இருந்தாலும், அவருடைய நகைச்சுவையான பேட்டிகள், ப்ரொமொக்கள் மற்றும் பகுதிகளால் ரசிகர்கள் அவரை மிகவும் விரும்பத் தொடங்கினார்கள். தி ராக், பிற மல்யுத்த வீரர்களையும், அறிவிப்பாளர்களையும், கேலி செய்து கொண்டிருந்தார். ஷான் மெக்மோஹனால் கைவிடப்பட்டு, தி அண்டர்டேக்கர், ட்ரிபிள் எச் மற்றும் கார்ப்பரேட் மினிஸ்ட்ரி ஆகியோருடன் சண்டையிட்டப்போது ராக் மீண்டும் ரசிகர்களுக்கு மிகவும் பிடித்தவர் ஆனார். இந்த சண்டையின்போது, அவர் சில நேரங்களில், ஸ்டீவ் ஆஸ்டினுடன் சேர்ந்து சண்டையிட நேர்ந்தது. ஓவர் தி எட்ஜ் என்ற போட்டியில் தி ராக் ட்ரிபிள் எச்சை தோற்கடித்தார், ஆனால் WWF சாம்பியன் தி அண்டர்டேக்கரிடம் கிங் ஆஃப் தி ரிங்கில் தோற்றுப்போனார். ஃபுல்லி லோடட் போட்டியில் முதலிடத்துக்கு நடந்த சண்டையில் அவர் ட்ரிபிள் எச்சிடம் தோற்றுப் போனார்.
ராக் 'அன்' சாக் தொடர்பு (1999)
ட்ரிபிள் எச்சுடன் சண்டையிட்டதுடன் மட்டுமி்ன்றி, அந்த கோடைகாலம் முழுவதும் மிஸ்டர்.ஆஸ் என்ற வீரருடனும் 1999ஆம் ஆண்டின் கோடைகாலத்தில் சண்டையிட்டார். இதில் சம்மர்ஸ்லாம் இல் நடந்த "கிஸ் மை ஆஸ்" என்ற போட்டியும் அடங்கும். அந்த ஆண்டின் இறுதியில், தி ராக் பல தனிநபர் மற்றும் டாக் டீம் சாம்பியன்ஷிப் போட்டிகளிலும் போட்டியிட்டார். தி அண்டர்டேக்கர் மற்றும் தி பிக் ஷோ ஆகியோரின் அணிக்கு சவால் விட்ட தி ராக், தன்னுடைய முன்னாள் எதிரியான மேன்கைண்ட் உதவியைப் பெற்றும் அவருடன் குழு சேர்ந்து ராக் அன் சாக் கனெக்ஷனை உருவாக்கினார். அவர்கள் இருவரும் இணைந்து WWF டாக் டீம் சாம்பியன்ஷிப்பை மூன்று முறை வென்றனர். சாம்பியன்ஷிப்களைத் தவிர இந்த அணியானது, வரலாற்றிலேயே மிகவும் சுவாரஸ்யமான ஜோடி என்ற பெயரையும் பெற்றது, மேன்கைண்ட் தி ராக்கை கேலி செய்வதும், தி ராக் அவரைப் புறக்கணிப்பதும் இணைந்து இந்த இரண்டு வீரர்களும் மக்களின் பெரிய அளவிலான ஆதரவைப் பெற்றனர். ரா இஸ் வார் இன் ஒரு பகுதியான, "திஸ் இஸ் யுவர் லைஃப் என்பதில் மேன்கைண்ட் ராக்கினுடைய கடந்த காலத்திலிருந்து நபர்களை அழைத்து வந்தார், இதில் அவருடைய பள்ளிக்கால தோழி மற்றும் ஜிம் ஆசிரியர் ஆகியோரும் அடங்குவர். இந்த பகுதி 8.4 நீல்சன் ரேட்டிங்கைப் பெற்றது, மேலும் இதுவே இந்நாள் வரை, ரா வின் வரலாற்றில் அதிக நபர்கள் பார்த்த பகுதியாகும்.
WWF சாம்பியன்ஷிப்புக்கான சண்டைகள் (2000–2001)
left|thumbnail|ரிங்கின் பக்கத்தில் ராப் வேன் டாம் என்பவரை தி ராக் கேலி செய்கிறார். அடுத்த இரண்டு மாதங்களில், தி ராக், ட்ரிபிள் எச்சுடன், WWF சாம்பியன்ஷிப்புக்காக மோதினார். ரஸ்ஸில்மேனியா 2000 போட்டிக்கு ஒருமாதம் கழித்து, தி ராக் ட்ரிபிள் எச் உடன் பேக்லாஷ் என்ற போட்டியில் சண்டையிட்டு நான்காவது முறையாக WWF சாம்பியன்ஷிப்பை வென்றார், அப்போது, ஸ்டோன் கோல்ட் ஸ்டீவ் ஆஸ்டின் சிலகாலம் வந்து தி ராக்கின் சார்பாக கலந்து கொண்டார். அதன் பின்னர், ஜட்ஜ்மென்ட் டே என்ற போட்டியில், இவர்கள் இருவருக்கும் இடையில் நடந்த அயர்ன் மேன் ஆப் தி மேட்ச் போட்டியில் ஷான் மைக்கெல்ஸ் சிறப்பு விருந்தினர் நடுவராக கலந்து கொண்டனர், அதில் தி அண்டர்டேக்கரும் திரும்பி வந்தார். தி ராக் அந்த போட்டியில் தகுதியிழந்து பட்டத்தை இழந்தார், இதனால் அண்டர்டேக்கர் ட்ரிபிள் எச்சுடன் மோத வேண்டிய சூழல் ஏற்பட்டது. அதற்கு அடுத்த இரவில் ரா இஸ் வார் இல், தி முழு மெக்மோஹன்-ஹெல்ம்ஸ்லே குடும்பத்தையும் அண்டர்டேக்கரின் உதவியுடன் தோற்கடித்து பழிவாங்கினார். அதன் பின்னர் ஐந்தாவது முறையாக, WWF சாம்பியன்ஷிப்பை கிங் ஆஃப் தி ரிங் போட்டியில் டாக் டீமாக போட்டியிட்டு வென்றார், அதில் அவர் கேன் மற்றும் தி அண்டர்டேக்கருடன் இணைந்து, வின்ஸ் மெக்மோஹன், ஷான் மெக்மோஹன் மற்றும் ட்ரிபிள் எச் ஆகியோருடன் மோதினார். கிறிஸ் பெனொய்ட், கர்ட் ஆங்கிள், ட்ரிபிள் எச், கேன், தி அண்டர்டேக்கர் மற்றும் ஷான் மெக்மோஹன் போன்ற சூப்பர்ஸ்டார்களிடம் மோதிய பின்னரும் அவர் வெற்றிகரமாக சாம்பியன்ஷிப்பைத் தக்க வைத்துக் கொண்டார்.
பின்னர், அக்டோபரில் நடந்த நோ மெர்சி போட்டியில் தி ராக் WWF சாம்பியன்ஷிப்பை ஆங்கிளிடம் தோற்றார். இந்தக் காலகட்டத்தில் அவர், ரிக்கிஷி உடன் மோதி, அவரை சர்வைவர் சீரீஸில் தோற்கடித்தார். ஆர்மெகடானில் நடந்த, ஆறுபேர் ஹெல் இன் அ செல் போட்டியிலும் அவர் கலந்து கொண்டார், அதில் கர்ட் ஆங்கிள் WWF சாம்பியன்ஷிப்பைத் தக்க வைத்துக் கொண்டார். இதே காலகட்டத்தில், ராக் WWF டாக் சாம்பியன்ஷிப்பை தி அண்டர்டேக்கருடன் இணைந்து கைப்பற்றினார். அதை அவர்கள் எட்ஜ் மற்றும் கிறிஸ்டியன் ஆகியோரிடமிருந்து கைப்பற்றினர்.
2001ஆம் ஆண்டில், WWF சாம்பியன்ஷிப்புக்காக, தி ராக் தொடர்ந்து கர்ட் ஆங்கிளுடன் மோதி வந்தார், பின்னர் நோ வே அவுட்டில் அதை ஒரு வழியாக வென்றார். இரண்டு வீரர்களும் மற்றவர்களின், ஃபினிஷர் நுட்பங்களைத் தொடர்ந்து தவிர்த்து வந்தனர், இறுதியில் தி ராக் சற்று மேலோங்கி, WWF சாம்பியன்ஷிப்பை மீண்டும் பெற்றார். இரண்டு வீரர்களும் மற்றவர்களின், ஃபினிஷர் நுட்பங்களைத் தொடர்ந்து தவிர்த்து வந்தனர், இறுதியில் தி ராக் சற்று மேலோங்கி, WWF சாம்பியன்ஷிப்பை மீண்டும் பெற்றார். அதன் பின்னர், ராயல் ரம்பிளின் வெற்றியாளரான, ஸ்டோன் கோல்ட் ஸ்டீவ் ஆஸ்டினுடன் மோதினார். தி ராக் ரஸ்ஸல்மேனியா எக்ஸ்-செவன் போட்டியில் WWF சாம்பியனாக கலந்து கொண்டார், ஆனால் அதில் ஆஸ்டின் வில்லனாக மாறி, மிஸ்டர். மெக்மோஹனின் உதவியுடன் பட்டத்தை வென்றார். அடுத்த இரவில் ரா இஸ் வார் போட்டியில், WWF சாம்பியன்ஷிப்புக்கான, மறுபோட்டியில் ஆஸ்டினுடன் தி ராக் மோதிக் கொண்டிருந்த போது, ட்ரிபிள் எச் போட்டி நடக்கும் இடத்துக்கு ஒரு இரும்பு சுத்தியலுடன் வந்தார். பலரும் அவர், தி ராக்கிற்கு உதவவே வந்தார் என்று நினைத்தனர், ஏனெனில் ஆஸ்டின் மற்றும் ட்ரிபிள் எச் ஆகியோருக்கு இடையே வெறுப்பு இருந்து வந்தது (மேலும் அந்த இரவில் வின்ஸ் உடன் விவாதிப்பது போன்ற ஒரு காட்சியும் காட்டப்பட்டது), ஆனால் எதிர்பாராதவிதமாக அவர் ஆஸ்டின்/மெக்மோஹன் குழுவுடன் சேர்ந்து தி ராக்கை அடித்தார். ஆஸ்டினும் ட்ரிபிள் எச்சும் ஒரு டாக் டீமாக இணைந்து, அவர்களை அவர்களே "தி டூ மேன் பவர் ட்ரிப்" என்று அழைத்துக் கொண்டனர். தி ராக் பின்னர், "தி மம்மி ரிட்டன்ஸ் " படத்தில் நடிக்க சென்றுவிட்டார்.
தி இன்வேஷன் மற்றும் ஹாலிவுட்டிலிருந்து திரும்புதல் (2001–2002)
ஜூலை 2001 -இல் அவர் திரும்பி வந்தார், WWF அல்லது தி அல்லயன்ஸ் இல் சேர்வதாக முடிவு செய்தார், பின்னர் தி இன்வேஷன் போட்டியில் மெல்ல WWF இல் சேர்ந்தார். சம்மர்ஸ்லாமில், தி ராக் புக்கர் டீ ஐ வென்று WCW சாம்பியன்ஷிப்பை வென்றார். கிறிஸ் ஜெரிக்கோவிடம் அவர் WCW சாம்பியன்ஷிப்பைத் தோற்றார், பின்னர் அவருடன் இணைந்து WWF டாக் டீம் சாம்பியன்ஷிப்பை அதே காலகட்டத்தில் நோ மெர்சி இல் வென்றார். thumbnail|2002 ஆம் ஆண்டில் ஒரு WWE நிகழ்வில் ஜான்சன் ரா இஸ் வார் இல் நவம்பர் 5, ஜெரிக்கோவை வென்று இரண்டாவது முறையாக WCW சாம்பியன்ஷிப்பை வென்றார். தி அல்லயன்ஸுக்கு எதிரான சண்டைக்காக, தி ராக் முழுமனதுடன் WWF இல் சேர முடிவு செய்ததால், அதில் அவர் "வின்னர் டேக்ஸ் ஆல்" போட்டியில் சர்வைவர் சீரீஸில் கலந்து கொண்டார், அதில் இறுதியாக அவர் ஸ்டீவ் ஆஸ்டினுடன் தனியாக மோத வேண்டிய சூழல் ஏற்பட்டது. அந்த போட்டியிலும் தி ராக் ஆஸ்டினை விட நன்றாகவே விளையாடி வந்தார், ஆனால் WWF டீமின் உறுப்பினராக இருந்து, போட்டிக்கு சில நிமிடங்களுக்கு முன்பு விலக்கப்பட்ட கிறிஸ் ஜெரிக்கோ திடீரென்று வளையத்துக்கு உள்ளே வந்து, தி ராக்கைத் தாக்கினார். ஆஸ்டின் அதை சாதகமாக பயன்படுத்திக் கொண்டு, தி ராக்கைத் தோற்கடிக்க முயற்சி செய்தார், ஆனால் ஆஸ்டினின் அணியில் இருக்க வேண்டிய கர்ட் ஆங்கிள், வின்ஸ் மெக்மோஹனின் கையாளாக மாறி, ஆஸ்டினின் தலையில் பெல்ட்டால் தாக்கினார், இதனால் தி ராக் எளிதாக ஆஸ்டினை வீழ்த்தினார் மற்றும், தி அல்லயன்ஸை முற்றிலுமாக அழித்து விட்டார். அந்த ஆண்டின் இறுதியில், WCW சாம்பியன்ஷிப்பை கிறிஸ் ஜெரிக்கோவுக்கு வென்ஜன்ஸ் என்ற போட்டியில் தோற்றார், கிறிஸ் ஜெரிக்கோ முதன்முதலாக சிக்கல் ஏதுமற்ற WWF சாம்பியன் என்ற பெயரைப் பெற்றார்.
2002ஆம் ஆண்டின் ஆரம்பத்தில், ராக் ஜெரிக்கோவுடன் சண்டையிட்டார், பின்னர் ராயல் ரம்பிள் இல் பொதுவாக ஏற்கப்பட்ட சாம்பியன்ஷிப்பிற்காக சண்டையிட்டார், ஆனால் அந்த போட்டியில் தோற்றார். ஜெரிக்கோவிடம் தோற்றப்பிறகு, தி அண்டர்டேக்கர், ஹாலிவுட் ஹல்க் ஹோகன் ஆகியோருடன் நோ வே அவுட் இல் ரஸ்ஸில்மேனியா X8 இல் மோதினார். ஜூலை 21 இல், தி ராக் சாதனை வெற்றியாக ஏழாவது முறையாக WWE சாம்பியன்ஷிப்பை வென்றார், அது அந்த நேரத்தில் WWE பொதுவாக ஏற்கப்பட்ட சாம்பியன்ஷிப் என்று பெயர் பெற்றிருந்தது. அவர் கர்ட் ஆங்கிள், மற்றும் தி அண்டர்டேக்கர் ஆகியோரை வென்ஜன்ஸில் நடந்த ஒரு போட்டியில் வென்றார், அதில் ஆங்கிளை அவர் ராக் பாட்டம் முறையில் தாக்கினார். க்ளோபல் வார்னிங் போட்டிகளில், ட்ரிபிள் எச் மற்றும் ப்ராக் லெஸ்னர் ஆகியோரை வென்று பட்டத்தைத் தி ராக் தக்கவைத்துக் கொண்டார். இதில் ட்ரிபிள் எச்சை பின்னிங் முறையில் வென்றார், பின்னர் தி ராக்கை மறைமுகமாக தாக்க முயன்ற, லெஸ்னரிடமிருந்து ட்ரிபிள் எச் காப்பாற்றினார். இறுதியில் சம்மர்ஸ்லாமில் ஜான்சன் WWE பொதுவாக ஏற்கப்பட்ட சாம்பியன்ஷிப் போட்டியை லெஸ்னரிடம் இழந்தார், இத்துடன் அவருடைய இறுதி சாம்பியன்ஷிப் காலம் முடிவடைந்தது, மேலும் லெஸ்னர் வரலாற்றிலேயே மிக இளவயது WWE சாம்பியனாக மாறினார். இந்த சாதனையை முன்னர் தி ராக் தக்கவைத்துக் கொண்டிருந்தார்.
இறுதி வில்லன் தோற்றம்(2003)
தி ராக் கடைசியாக ஸ்மாக்டவுன்! என்பதில் வில்லத்தனமாக இருந்தார். ஜனவரி 2003 -இல், அவர் வெளிப்படையாக ஹல்க் ஹோகனை விமர்சித்தார். இவர்களுக்கு இடையே நோ வே அவுட்டில் ரஸ்ஸில்மேனியா X8 மறுபோட்டியில் தி ராக் மீண்டும் வெற்றி பெற்றார். இம்முறை அவர் வின்ஸ் மெக்மோஹன் மற்றும் சில்வியன் கிரினியர் ஆகியோரின் உதவியைப் பெற்றார். தி ராக் பின்னர் அவரை அவரே ரா பிராண்ட் என்று அழைத்துக் கொண்டு தி ஹரிக்கேன் மற்றும் பிற ரசிகர்களுக்கு பிடித்த நபர்களுடன் சண்டையிட்டார். அவர் குழந்தைத்தனமான ஜிம்மிக் ஒன்றையும் செய்தார், அதில் அவர், கிட்டாரை வைத்துக்கொண்டு போட்டி நடந்த நகரத்தைக் கிண்டல் செய்து பாட்டு பாடினார், அது பின்னர் "ராக் கான்சர்ட்" ஆக மாறியது. ரா இன் 2003 ஆம் ஆண்டு நிகழ்வில் மார்ச் 24 இல் இதுவே மிக முக்கிய நிகழ்ச்சியாக இருந்தது, இதில் ராக் போட்டி நடந்த இடமான கலிஃபோர்னியாவின் சாக்ராமென்டோ நகரத்தைக் கிண்டல் செய்து பாடினார், ஏனெனில் சாக்ராமென்டோ கிங்ஸ்' அணியானது லாஸ் ஏஞ்சல்ஸ் லேக்கர்ஸ் வெல்ல முடியாமலிருந்தது.
ஸ்டோன் கோல்ட் ஸ்டீவ் ஆஸ்டின் திரும்ப வந்ததும், அவர்கள் மீண்டும் ஒருமுறை சண்டையிட்டனர், அப்போது தி ராக் ஆஸ்டினை ரஸ்ஸில்மேனியா XIX -இல் தோற்கடித்தார், அதுதான் ஆஸ்டின் ரஸ்லிங்கில் கலந்து கொண்ட கடைசி போட்டியாகும். பின்னர் தி ராக் பில் கோல்ட்பர்க் உடன் சண்டையிட்டார், இவருடன் தான் ராக் பேக்லாஷ் போட்டியில் தோற்றிருந்தார். கிறிஸ் ஜெர்க்கோ மற்றும் கிறிஸ்டியன் ஆகியோர் இடையே ஒரு இரவில் நடந்த சண்டையில் தி ராக் மீண்டும் ரசிகர்களுக்கு பிடித்தவரானார். அவருடைய முந்தைய, வில்லன் காலத்தில், தி ராக் கிறிஸ்டியனை தனக்கு பிடித்த மல்யுத்த வீரர் என்றும், கிறிஸ்டியன் தன்னைத் தானே "நியூ பீப்பிள்ஸ் சாம்பியன்" என்று அழைத்துக் கொள்ள வேண்டும் என்றும், அவருடைய ரசிகர்களை "ஹிஸ் பீப்ஸ்" என்று அழைக்க வேண்டும் என்றும் அறிவித்திருந்தார்.
ஓய்வு மற்றும் பகுதி நேரமாக WWE தோற்றங்கள் (2004 முதல் தற்போது வரை)
தி ராக் ரஸ்லிங் போட்டிகளில் 2004 இன் ரஸ்ஸில்மேனியா XX வரை அடிக்கடி தோன்றினார், அதன் ஸ்டோரிலைன், மிக் ஃபோலேவைச் சுற்றி நடந்து வந்தது, அதில் இவர் எவல்யூஷன் (ரிக் ஃப்ளேய்ர், ராண்டி ஓர்டன், ட்ரிபிள் எச் மற்றும் பாடிஸ்டா) ஆகியோருக்கு எதிராக ஆதரிக்க வேண்டியிருந்தது. தி ராக் அவருடைய சொந்த "திஸ் இஸ் யுவர் லைஃப்" போட்டியை ஃபோலேவுக்கு மார்ச் 8, 2004 ரா போட்டியில் வழங்குவதாக ஒரு நகைச்சுவையான ரிங் பகுதியும் சேர்க்கப்பட்டது. ராக் ஐந்து ஆண்டுகளுக்கு பின்னர், ஃபோலேவுடன் இணைந்து, ராக் அன் சாக் கனக்ஷனை மீண்டும் உருவாக்கினார். இந்த ஜோடி, ஆர்டன், ஃப்ளேய்ர் மற்றும் பாடிஸ்டா ஆகியோருடன் ரஸ்ஸில்மேனியா XX இல் ஒரு ஹேண்டிகேப் போட்டியில் தோற்றது, இதில் ஆர்டன் ஃபோலேவை RKO உடன் பின் செய்தார். 2010 வரை, இதுவே ராக்கின் கடைசி போட்டியாக இருந்துவருகிறது.
ரஸ்ஸில்மேனியாவைத் தொடர்ந்து WWE -இல் அடிக்கடி தோன்றி வந்தார், அதில் யூகேன் க்கு ஆதரவாக இருந்தது, அவருடைய சொந்த ஊரான மியாமிக்கு வந்திருந்து லா ரெசிஸ்டன்ஸ் என்பவரை ஃபோலே தோற்கடிக்க உதவியது போன்றவற்றை செய்து வந்தார். 2004ஆம் ஆண்டில், அவர் WWE டிவா சர்ச் போட்டியின்போது "பை ஈட்டிங் கான்டஸ்ட்டைத்" தொகுத்து வழங்கினார் பின்னர் ஜோனதான் கோச்மேன் என்பவருக்கு ராக் பாட்டம் மற்றும் பீப்பிள்ஸ் எல்போ ஸ்டைல் அடிகளைக் கொடுத்தார். இந்த தோற்றத்துக்கு பின்னர், பல பேட்டிகளில் ஜான்சன், அவர் இனிமேலும் WWE உடன் ஒப்பந்தத்தில் இல்லை என்று கூறி வந்தார். அவருடைய பெயரான "தி ராக்" என்பதை அவர் தொடர்ந்து பயன்படுத்தி வந்த காரணம், அந்த பெயருக்கு WWE மற்றும் அவர் இருவருமே சொந்தக்காரர்கள் என்று கூறினார்.
மார்ச் 12, 2007 -இல் தி ராக் WWE -இல் தோன்றினார், இது கிட்டத்தட்ட மூன்று ஆண்டுகள் கழித்து நடந்தது, இதில் முன்பதிவு செய்யப்பட்ட ஒரு பகுதியில் டைட்டன்ட்ரான் என்ற போட்டியில் ரா வில் இது ஒளிபரப்பாகியது. பாபி லாஷ்லே உமாகாவை ரஸ்ஸில்மேனியா 23 -இல் டோனல்ட் ட்ரம்ப் என்ற போட்டியிலும், வின்ஸ் மெக்மோஹனின் "பேட்டல் ஆஃப் தி பில்லியனர்ஸ்" போட்டியில் வெல்வார் என்றும் சரியாக "கணித்து" கூறினார்.
மார்ச் 29, 2008 -இல், தி ராக் அவருடைய தந்தை, ராக்கி ஜான்சனையும், தாத்தா பீட்டர் மைவியாவையும் WWE ஹால் ஆஃப் ஃபேம் நிகழ்ச்சிக்கு அழைத்து வந்தார். இந்த நிகழ்ச்சிக்கான பேச்சின்போது, அவர் WWE சூப்பர்ஸ்டார்களான ஜான் சீனா, சான்டினோ மாரெல்லா, கிறிஸ் ஜெரிக்கோ, மிக் ஃபோலே, ஷான் மைக்கேல்ஸ் மற்றும் ஸ்டீவ் ஆஸ்டின் ஆகியோரை வறுத்தெடுத்தார். செப்டம்பர் 2009 -இல், ஜான்சன் வோர்ல்ட் எக்ஸ்ட்ரீம் ரஸ்லிங் ஷோவில் தோன்றி, அவருடைய நீண்டகால நண்பரும், குருவுமான ஜிம்மி ஸ்னூகாவின் மகள்களின் முதல் போட்டியில் அவர்களை ஆதரிக்க வந்திருந்தார்.
அக்டோபர் 2, 2009 -இல், ஸ்மேக்டவுன் நிகழ்ச்சியின் 10வது ஆண்டு விழாவுக்கான நிகழ்ச்சியில் ஒரு முன்பதிவு செய்யப்பட்ட வீடியோவில் சிறப்புத் தோற்றம் தந்து ஸ்மேக்டவுனின்' ஆண்டுவிழாவைப் பற்றி பேசினார். அதில் விரைவிலேயே   ரா நிகழ்ச்சியின் "சிறப்பு தொகுப்பாளராக" வருவார் என்பதையும் கோடிட்டு காட்டினார்.  ஸ்போர்ட்ஸ் இல்லஸ்ட்ரேடட் பத்திரிக்கைக்கான ஒரு பேட்டியில் அவர்  தன்னுடைய புதிய படமான,  டூத் ஃபேரியை விளம்பரப்படுத்தினார், பின்னர் அதில்  ரா நிகழ்ச்சியை ஜனவரி மாதத்தில் தொகுத்து வழங்க வேண்டியிருந்தது, ஆனால், இந்த படத்தை விளம்பரப்படுத்த அவர் மெக்சிகோ செல்ல வேண்டும் என்றும், இந்த கோடை காலத்தில் திரும்பவும் வந்திருந்து நிகழ்ச்சியைத் தொகுத்து வழங்குவார் என்றும் கூறினார். மேலும் அவர், தொகுத்து வழங்குவதற்காக மட்டுமே, WWE நிகழ்ச்சிக்கு வரவிரும்பவில்லை என்றும், பல ஆண்டுகளாக ரசிகர்கள் பார்க்காத வகையில் ரசிகர்களை மகிழ்விக்கவும் விரும்புவதாகவும் அவர் கூறினார். '
தொலைக்காட்சி மற்றும் திரைப்பட வாழ்க்கை
thumbnail|right|200px|2001 -ஆம் ஆண்டில் வேனிட்டி ஃபேரில் டுவெயின் ஜான்சன், புகைப்படம் எடுத்தவர் ஜெர்ரி ஏவ்னைம். ஜான்சனின் ரிங் நடத்தையின் வெற்றியானது, அவரை மிக முக்கிய பிரபலமாக மாற உதவியது, அவர் வைக்லெஃப் ஜீன்ஸ் 2000 சிங்கிள் "இட் டஸ்ன்ட் மேட்டர்" என்ற நிகழ்ச்சியிலும் அதனுடன் தொடர்புடைய வீடியோவிலும் தோன்றினார். அதே ஆண்டில், அவர் சாட்டர்டே நைட் லைவ் என்ற நிகழ்ச்சியையும் தொகுத்து வழங்கினார். அந்த நிகழ்ச்சியில், சக மல்யுத்த வீரர்களான ட்ரிபிள் எச், தி பிக் ஷோ, மற்றும் மிக் ஃபோலே ஆகியோரும் தோன்றினர். ஜான்சனின் கருத்துப்படி, நிகழ்ச்சியின் இந்த அத்தியாயத்தின் வெற்றியால்தான் அவர் ஹாலிவுட் ஸ்டுடியோக்களில் இருந்து வாய்ப்புகளைப் பெறத் தொடங்கினார் என்கிறார்.
Star Trek: Voyager மற்றும் தட் '70s ஷோ ஆகியவற்றில் ஜான்சன் கவுரவ தோற்றத்தில் தோன்றினார், அதில் அவர் தன்னுடைய தந்தையான, ராக்கி ஜான்சனாக நடித்தார். முதன்முதலாக, தி மம்மி ரிட்டர்ன்ஸ் என்ற திரைப்படத்தில், ஸ்கார்ப்பியன் ராஜாவாக படத்தின் தொடக்கத்திலும் இறுதியிலும் ஒரு சில காட்சிகளில் நடித்திருந்தார். இந்த திரைப்படத்தின், பொருளாதார ரீதியான வெற்றி, தொடர்ந்து வந்த படமான, தி ஸ்கார்ப்பியன் கிங் கில் முக்கிய கதாபாத்திரத்தில் இவரை நடிக்க வைத்தது. அவர் தொடர்ந்து வரவிருக்கிற ஜானி ப்ராவோ படத்திலும் நடிப்பதற்கு கேட்கப்பட்டார், ஆனால் அந்த திரைப்படம் தயாரிப்பின்போதே கைவிடப்பட்டது.
2004 ஆம் ஆண்டில், அவருடைய கடைசி WWE போட்டிக்கு பிறகு, ரஸ்லிங்கை விட்டுவிட்டு, நடிப்பில் மட்டுமே முழு கவனம் செலுத்தி வந்தார். டிஸ்னி சேனலின் ஹிட் நிகழ்ச்சியான கோரி இன் தி ஹவுஸ் இல், “நெவர் தி டுவெயின் ஷால் மீட்” என்ற அத்தியாயத்தில் நடித்தது உட்பட தொடர்ந்து தொலைக்காட்சிகளிலும் தோன்றி வந்தார் WWE -இல் இதன் பிறகும் ஜான்சன் இணைந்திருக்கவில்லை என்றபோதிலும், அந்நிறுவனம் "தி ராக்" பொருட்களை விற்று வந்தது, மற்றும் தொலைக்காட்சி நிகழ்ச்சிகளின் மான்டேஜிங் காட்சிகளில் ஜான்சன் தொடர்ந்து நன்றாகவே காண்பிக்கப்பட்டு வந்தார். தி ராக் தொடர்ந்து அவருடைய, பல திறன்களையும் நடிப்பையும் பல வகைகளில் காண்பித்து வந்தார். அதில் குறிப்பிடத்தக்கவை, பிரபல கால்பந்தாட்ட வீரராக, தி கேம் பிளான் திரைப்படத்திலும், கெட் ஸ்மார்ட் திரைப்படத்தில் ஏஜென்ட் 23 ஆக நடித்திருந்ததும் ஆகும்.
2007 -ஆம் ஆண்டின் கின்னஸ் புக் ஆஃப் வோர்ல்ட் ரிக்கார்ட்ஸ் புத்தகத்தில், முதல் படத்திலேயே மிக அதிக சம்பளம் பெற்ற நடிகர் என்ற பெருமையுடன் இடம்பெற்றார், முதல் படத்தில் அவர் $5.5 மில்லியன் சம்பளமாக பெற்றார். பிப்ரவரி 24, 2008 -இல் 80 வது அகாடமி விருதுகளில் அவர் கலந்து கொண்டார், அதில் சிறந்த விஷுவல் எஃபெக்ட்ஸுக்கான விருதை வழங்கினார். தி கேம் பிளான் படத்தில் நடித்ததற்காக, 2008 -ஆம் ஆண்டின் நிக்லோடியன் கிட்ஸ் சாய்ஸ் விருதுகளுக்கு அவர் பரிந்துரைக்கப்பட்டார், ஆனால் அதை ஜானி டெப்பிடம் தோற்றுவிட்டார், அவர் Pirates of the Caribbean: At World's End திரைப்படத்திற்காக இந்த விருதைப் பெற்றார்.
மார்ச் 20, 2009 -இல் ஜான்சன், ஜே லேனோ என்பவருடன் தி டுனைட் ஷோவில் தோன்றினார். 2009 நிக்லோடியன் கிட்ஸ் சாய்ஸ் விருதுகளை மார்ச் 28 -இல் ஜான்சன் தொகுத்து வழங்கினார். "ஆர்ட் டீச்சர்" நிகழ்ச்சியின் விசார்ட்ஸ் ஆஃப் வேவர்லி ப்ளேஸ் அத்தியாயத்திலும் அவர் தோன்றினார். தி வால்ட் டிஸ்னி நிறுவனத்துடன் இருந்த பிணைப்பின் காரணமாக அவர் இதை செய்தார்.
சாட்டர்டே நைட் லைவ் நிகழ்ச்சியில் பல சிறப்பு தோற்றங்களில் அவர் தோன்றியுள்ளார், நகைச்சுவையாக "தி ராக் ஒபாமா" என்ற நபராகவும் தோன்றினார். அந்த கதாபாத்திரம் மறைமுகமாக தி ஹல்க்கைக் குறிப்பிட்டது. அதாவது, நீங்கள் பாரக் ஒபாமாவை கோபப்படுத்தினால், அவர் "தி ராக் ஒபாமாவாக" மாறி விடுவார்.
தனிப்பட்ட வாழ்க்கை, அரசியல், மற்றும் தன்னார்வ சமூகச்சேவை
thumbnail|2009 ட்ரைபெகா திரைப்பட விழாவில் டானி கார்சியா மற்றும் ஜான்சன். டேனி கார்சியாவை மே 3, 1997 ஆம் ஆண்டில் ஜான்சன் திருமணம் செய்து கொண்டார், இந்த நாள் அவருடைய 25வது பிறந்தநாளுக்கு அடுத்த நாளாகும். அந்த திருமணத்தில் கலந்து கொண்ட சிறந்த நபர், இவருடைய சக ரஸ்லரும், தோழருமான டோங்கா ஃபிஃபிடா என்பவராவார், அவர் ஹகூ என்று அதிகமாக அறியப்படுகிறார். ஜான்சனுக்கும், அவர் மனைவிக்கும், ஆகஸ்ட் 14, 2001 ஆம் ஆண்டில் ஒரு பெண் குழந்தை பிறந்தது, அந்த குழந்தைக்கு சிமோன் அலக்ஸாண்ட்ரா என்று பெயரிட்டனர். ஜூன் 1, 2007 -இல் ஜான்சனும் கார்சியாவும், 10 ஆண்டு திருமண வாழ்க்கைக்கு பிறகு தாங்கள் பிரியப்போவதாக அறிவித்தனர். அவர்களின் பிரிவு நட்பு ரீதியானதே என்றும், மீதமுள்ள வாழ்க்கையை சிறந்த நண்பர்களாக ஒன்றாகவே கழிப்பார்கள் என்றும் அவர்கள் கூறினார்கள்.
2006 -ஆம் ஆண்டில், ஜான்சன் "தி டுவெயின் ஜான்சன் ராக் ஃபவுண்டேஷன்" என்ற அமைப்பை உருவாக்கினார், அந்த நிறுவனம் ஆபத்தில் உள்ள மற்றும் உடல்குறைபாடு உள்ள குழந்தைகளுக்காக தொண்டு செய்து வந்தது. அக்டோபர் 2, 2007 -இல் ஜான்சனும் அவருடைய மனைவியும் சேர்ந்து $1 மில்லியன் பணத்தை, மியாமி பல்கலைக்கழகத்துக்கு கொடுத்தனர், அங்கு கால்பந்து வசதிகளை மேம்படுத்த உதவினார்கள்; இதுவே அந்த பல்கலைக்கழகத்தின் முன்னாள் மாணவர்களால் விளையாட்டுத் துறைக்கு தரப்பட்ட மிகப்பெரிய நன்கொடையாகும். மியாமி பல்கலைக்கழகமானது, ஹரிக்கேன்களின் லாக்கர் அறையை ஜான்சனை கவுரவிக்கும் விதமாக மாற்றியது.
2000 -ஆம் ஆண்டில், ஜான்சன் 2000 ரிபப்ளிகன் கட்சியின் தேசிய மாநாட்டிலும் 2000 டெமோக்ராடிக் கட்சியின் தேசிய மாநாட்டிலும் கலந்து கொண்டார், முதலாவது நிகழ்ச்சியில் உரையாற்றவும் செய்தார். இந்த இரண்டு தோற்றங்களுமே, WWE -இன் பாகுபாடற்ற "ஸ்மேக்டவுன் யுவர் வோட்" என்ற பிரச்சாரத்துக்காகவே, இது எந்தவொரு கட்சியையும் வேட்பாளரையும் சாராத இளைஞர்களையும் வாக்களிக்க தூண்டுவதற்காக நிகழ்ந்த பிரச்சாரமாகும்.